               EUROPSKA KOMISIJA
            Bruxelles, 23.2.2016.
            COM(2016) 86 final
            2016/0052(NLE)
            Prijedlog
            ODLUKE VIJEĆA
            o sklapanju Sporazuma između Europske unije, Islanda, Kneževine Lihtenštajna i Kraljevine Norveške o financijskom mehanizmu EGP-a za razdoblje 2014. – 2021., Sporazuma između Kraljevine Norveške i Europske unije o norveškom financijskom mehanizmu za razdoblje 2014. – 2021., Dodatnog protokola uz Sporazum između Europske ekonomske zajednice i Kraljevine Norveške te Dodatnog protokola uz Sporazum između Europske ekonomske zajednice i Islanda

               OBRAZLOŽENJE

               Sporazum o Europskom gospodarskom prostoru (dalje u tekstu „Sporazum”) omogućuje Norveškoj, Islandu i Lihtenštajnu (dalje u tekstu „države EGP-a/EFTA-e”) da u potpunosti sudjeluju na jedinstvenom tržištu. Od stupanja na snagu Sporazuma 1994. te su tri zemlje pridonijele smanjivanju gospodarskih i socijalnih razlika u EGP-u na temelju članka 115. Sporazuma. Osim toga, Norveška je tome pridonijela i zasebnim norveškim financijskim mehanizmom. Najnoviji financijski mehanizmi završili su 30. travnja 2014.

               S obzirom na stalnu potrebu za smanjivanjem gospodarskih i socijalnih razlika unutar Europskog gospodarskog prostora Vijeće je 7. listopada 2013. ovlastilo Komisiju za otvaranje pregovora s Islandom, Lihtenštajnom i Norveškom o sporazumu o budućim financijskim doprinosima država EGP-a/EFTA-e radi poboljšanja gospodarske i socijalne kohezije u Europskom gospodarskom prostoru
                  1
               . Službeni pregovori započeli su u siječnju 2014. Istovremeno, ali neovisno o pregovorima o financijskom mehanizmu, na temelju klauzule o reviziji iz dodatnih protokola uz sporazume o slobodnoj trgovini s Norveškom i Islandom započeta je revizija protokola između EU-a i Islanda te EU-a i Norveške o trgovini ribom
                  2
               .

               Pregovori su na razini pregovarača zaključeni 17. srpnja 2015. parafiranjem:

               Sporazuma između Europske unije, Islanda, Kneževine Lihtenštajna i Kraljevine Norveške o financijskom mehanizmu EGP-a za razdoblje 2014. – 2021.,

               Sporazuma između Kraljevine Norveške i Europske unije o norveškom financijskom mehanizmu za razdoblje 2014. – 2021.,

               Dodatnog protokola uz Sporazum između Europske ekonomske zajednice i Kraljevine Norveške i

               Dodatnog protokola uz Sporazum između Europske ekonomske zajednice i Islanda.

               Priloženi prijedlog odnosi se na sklapanje Sporazuma o financijskom mehanizmu EGP-a, Sporazuma s Norveškom, Protokola uz Sporazum s Norveškom i Protokola uz Sporazum s Islandom.

               Na temelju Sporazuma o financijskom mehanizmu EGP-a i Sporazuma s Norveškom omogućit će se financijski doprinos država EGP-a/EFTA-e gospodarskoj i socijalnoj koheziji u EGP-u u iznosu od 2,8 milijardi EUR za razdoblje 2014. – 2021. Određeni iznos financijskih sredstava dodijelit će se i za rješavanje problema nezaposlenosti mladih. Taj je ishod odraz pregovaračkih smjernica koje je dogovorilo Vijeće, a koje se odnose na a) „ukupno povećanje” financijskog doprinosa (ukupno povećanje iznosi 11,3 % u odnosu na razdoblje 2009. – 2014.), b) moguću novu dodjelu sredstva za rješavanje problema nezaposlenosti mladih, c) primjenu ključa raspodjele sredstava iz Kohezijskog fonda, d) usklađivanje novog financijskog razdoblja s vremenom provođenja instrumenta kohezijske politike EU-a (2014. – 2020.), e) manji broj prioriteta u usporedbi s prethodnim financijskim razdobljem i f) pojednostavnjivanje provedbenih odredbi.

               Revizija protokola između EU-a i Islanda te EU-a i Norveške o trgovini ribom rezultirala je dodjelom novih koncesija za razdoblje 2014. – 2021. objema zemljama. Te su koncesije zapravo produljenje koncesija dodijeljenih za razdoblje 2009. – 2014., uz: a) blago povećanje dviju carinskih kvota za Island i b) blago povećanje koncesija za neke tarifne stavke i produljenje prethodnih koncesija za ostale tarifne stavke za Norvešku. Norveška će obnoviti dogovor o provozu ribe na razdoblje od sedam godina, počevši od datuma početka privremene primjene novih koncesija.

               Sporazumi i protokoli trebaju se privremeno primjenjivati od datuma utvrđenih u njihovim člancima dok se ne završe odgovarajući postupci za njihovu ratifikaciju ili sklapanje i stupanje na snagu.

               Komisija je rezultate pregovora ocijenila zadovoljavajućima i Vijeću predlaže da, nakon što dobije suglasnost Europskog parlamenta, donese priloženu Odluku o sklapanju Sporazuma o financijskom mehanizmu EGP-a, Sporazuma s Norveškom, Protokola uz Sporazum s Norveškom te Protokola uz Sporazum s Islandom.

               2016/0052 (NLE)

               Prijedlog

               ODLUKE VIJEĆA

               o sklapanju Sporazuma između Europske unije, Islanda, Kneževine Lihtenštajna i Kraljevine Norveške o financijskom mehanizmu EGP-a za razdoblje 2014. – 2021., Sporazuma između Kraljevine Norveške i Europske unije o norveškom financijskom mehanizmu za razdoblje 2014. – 2021., Dodatnog protokola uz Sporazum između Europske ekonomske zajednice i Kraljevine Norveške te Dodatnog protokola uz Sporazum između Europske ekonomske zajednice i Islanda

               VIJEĆE EUROPSKE UNIJE,

               uzimajući u obzir Ugovor o funkcioniranju Europske unije, a posebno njegov članak 175. treći podstavak i članak 207., u vezi s člankom 218. stavkom 6. točkom (a),

               uzimajući u obzir prijedlog Europske komisije,

               uzimajući u obzir suglasnost Europskog parlamenta,

               budući da:

               (1)Još uvijek postoji potreba za smanjivanjem gospodarskih i socijalnih razlika unutar Europskog gospodarskog prostora te bi stoga trebalo uspostaviti novi mehanizam za financijske doprinose država EGP-a/EFTA-e i novi norveški financijski mehanizam.

               (2)Dana 7. listopada 2013. Vijeće je ovlastilo Komisiju za otvaranje pregovora s Islandom, Kneževinom Lihtenštajnom i Kraljevinom Norveškom o sporazumu o budućim financijskim doprinosima država EGP-a/EFTA-e gospodarskoj i socijalnoj koheziji u Europskom gospodarskom prostoru.

               (3)Financijskim mehanizmom EGP-a (2014. – 2021.) i bespovratnim sredstvima Norveške (2014. – 2021.) pridonijet će se ostvarenju općih ciljeva strategije Europa 2020. za pametan, održiv i uključiv rast.

               (4)Sporazum između Europske unije, Islanda, Kneževine Lihtenštajna i Kraljevine Norveške o financijskom mehanizmu EGP-a za razdoblje 2014. – 2021., Sporazum između Kraljevine Norveške i Europske unije o norveškom financijskom mehanizmu za razdoblje 2014. – 2021., Dodatni protokol uz Sporazum između Europske ekonomske zajednice i Kraljevine Norveške te Dodatni protokol uz Sporazum između Europske ekonomske zajednice i Islanda potpisani su u Bruxellesu (...). Navedene sporazume i protokole trebalo bi odobriti u ime Europske unije,

               DONIJELO JE OVU ODLUKU:

               Članak 1.

               Sporazum između Europske unije, Islanda, Kneževine Lihtenštajna i Kraljevine Norveške o financijskom mehanizmu EGP-a za razdoblje 2014. – 2021., Sporazum između Kraljevine Norveške i Europske unije o norveškom financijskom mehanizmu za razdoblje 2014. – 2021., Dodatni protokol uz Sporazum između Europske ekonomske zajednice i Kraljevine Norveške te Dodatni protokol uz Sporazum između Europske ekonomske zajednice i Islanda odobravaju se u ime Europske unije.

               Tekst sporazuma i protokola priložen je ovoj Odluci.

               Članak 2.

               Predsjednik Vijeća imenuje osobu ovlaštenu položiti isprave o odobrenju u ime Europske unije kako je predviđeno u članku 3. Sporazuma između Europske unije, Islanda, Kneževine Lihtenštajna i Kraljevine Norveške o financijskom mehanizmu EGP-a za razdoblje 2014. – 2021., članku 11. Sporazuma između Kraljevine Norveške i Europske unije o norveškom financijskom mehanizmu za razdoblje 2014. – 2021., članku 5. Dodatnog protokola uz Sporazum između Europske ekonomske zajednice i Kraljevine Norveške te članku 4. Dodatnog protokola uz Sporazum između Europske ekonomske zajednice i Islanda kako bi se izrazio pristanak Europske unije na obvezivanje sporazumima i protokolima.

               Članak 3.

               Ova Odluka stupa na snagu ….
                  3

               Sastavljeno u Bruxellesu

                     Za Vijeće

                     Predsjednik

                     (1)
                  Dokument Vijeća 12239/13 ADD 1.

                     (2)
                  SL L 291, 9.11.2010., str. 14. i 18.

                     (3)
                  Datum stupanja na snagu Sporazuma objavit će Glavno tajništvo Vijeća u Službenom listu Europske unije.

    ---documentbreak---

               EUROPSKA KOMISIJA
            Bruxelles, 23.2.2016.
            COM(2016) 86 final
            PRILOG

            prijedlogu Odluke Vijeća
            o sklapanju Sporazuma između Europske unije, Islanda, Kneževine Lihtenštajna i Kraljevine Norveške o financijskom mehanizmu EGP-a za razdoblje 2014. – 2021., Sporazuma između Kraljevine Norveške i Europske unije o norveškom financijskom mehanizmu za razdoblje 2014. – 2021., Dodatnog protokola uz Sporazum između Europske ekonomske zajednice i Kraljevine Norveške te Dodatnog protokola uz Sporazum između Europske ekonomske zajednice i Islanda

               SPORAZUM
                  IZMEĐU EUROPSKE UNIJE, ISLANDA,
                  KNEŽEVINE LIHTENŠTAJNA I KRALJEVINE NORVEŠKE
                  O FINANCIJSKOM MEHANIZUMU EGP-a ZA RAZDOBLJE 2014. – 2021.

               EUROPSKA UNIJA,

               ISLAND,

               KNEŽEVINA LIHTENŠTAJN,

               KRALJEVINA NORVEŠKA,

               BUDUĆI DA su se stranke Sporazuma o Europskom gospodarskom prostoru (dalje u tekstu „Sporazum o EGP-u”) usuglasile o potrebi za smanjivanjem gospodarskih i socijalnih razlika između svojih regija u cilju promicanja trajnog i uravnoteženog jačanja međusobnih trgovinskih i gospodarskih odnosa,

               BUDUĆI DA su, kako bi pridonijele tom cilju, države EFTA-e uspostavile financijski mehanizam u kontekstu Europskog gospodarskog prostora,

               BUDUĆI DA su odredbe kojima se uređuje financijski mehanizam EGP-a za razdoblje 2004. – 2009. utvrđene u Protokolu 38a i Dopuni Protokola 38a uz Sporazum o EGP-u,

               BUDUĆI DA su odredbe kojima se uređuje financijski mehanizam EGP-a za razdoblje 2009. – 2014. utvrđene u Protokolu 38b i Dopuni Protokola 38b uz Sporazum o EGP-u,

               BUDUĆI DA još uvijek postoji potreba za smanjivanjem gospodarskih i socijalnih razlika unutar Europskog gospodarskog prostora te bi stoga trebalo uspostaviti novi mehanizam za financijske doprinose država EGP-a/EFTA-e za razdoblje 2014. – 2021.,

               ODLUČILI SU SKLOPITI SLJEDEĆI SPORAZUM:

               ČLANAK 1.

               Tekst članka 117. Sporazuma o EGP-u zamjenjuje se sljedećim:

               „Odredbe kojima se uređuju financijski mehanizmi utvrđene su u Protokolu 38, Protokolu 38a, Dopuni Protokola 38a, Protokolu 38b, Dopuni Protokola 38b i Protokolu 38c”.

               ČLANAK 2.

               Novi Protokol 38c umeće se nakon Protokola 38b uz Sporazum o EGP-u. Tekst Protokola 38c nalazi se u Prilogu ovom Sporazumu.

               ČLANAK 3.

               Stranke ratificiraju ili odobravaju ovaj Sporazum u skladu sa svojim postupcima. Isprave o ratifikaciji ili odobrenju polažu se kod Glavnog tajništva Vijeća Europske unije.

               Sporazum stupa na snagu prvog dana drugog mjeseca nakon polaganja posljednje isprave o ratifikaciji ili odobrenju.

               Do završetka postupaka iz stavaka 1. i 2., ovaj se Sporazum privremeno primjenjuje od prvog dana prvog mjeseca koji slijedi nakon polaganja posljednje obavijesti u tu svrhu.

               ČLANAK 4.

               Ovaj Sporazum, koji je sastavljen u jednom izvorniku na bugarskom, češkom, danskom, engleskom, estonskom, finskom, francuskom, grčkom, hrvatskom, latvijskom, litavskom, mađarskom, malteškom, nizozemskom, njemačkom, poljskom, portugalskom, rumunjskom, slovačkom, slovenskom, španjolskom, švedskom, talijanskom, islandskom i norveškom jeziku, pri čemu je svaki od tih tekstova jednako vjerodostojan, pohranjuje se kod Glavnog tajništva Vijeća Europske unije, koje svim strankama Sporazuma dostavlja po jedan ovjereni primjerak.

               Sastavljeno u Bruxellesu ...

               Za Europsku uniju

               Za Island

               Za Kneževinu Lihtenštajn

               Za Kraljevinu Norvešku

               PRILOG

                  PROTOKOL 38 C

               o financijskom mehanizmu EGP-a (2014. – 2021.)

               Članak 1.

               1. Island, Lihtenštajn i Norveška („države EFTA-e”) pridonose smanjivanju gospodarskih i socijalnih razlika u Europskom gospodarskom prostoru i jačanju svojih odnosa s državama korisnicama putem financijskih doprinosa u prioritetnim sektorima navedenima u članku 3.

               2. Svi programi i aktivnosti koje se financiraju iz financijskog mehanizma EGP-a za razdoblje 2014. – 2021. temelje se na zajedničkim vrijednostima poštovanja ljudskog dostojanstva, slobode, demokracije, jednakosti, vladavine prava i poštovanja ljudskih prava, uključujući prava pripadnika manjina.

               Članak 2.

               1. Ukupni financijski doprinos iz članka 1. iznosi 1 548,1 milijun EUR te će se staviti na raspolaganje u godišnjim obrocima od 221,16 milijuna EUR u razdoblju od 1. svibnja 2014. do uključivo 30. travnja 2021.

               2. Ukupni iznos sastoji se od sredstava koja se dodjeljuju pojedinim državama kako je navedeno u članku 6. i globalnog fonda za regionalnu suradnju kako je navedeno u članku 7.

               Članak 3.

               1.
                     Sredstva koja se dodjeljuju pojedinim državama stavljaju se na raspolaganje za sljedeće prioritetne sektore:

               (a)inovacije, istraživanje, obrazovanje i konkurentnost;

               (b)
                     socijalnu uključenost, zapošljavanje mladih i smanjenje siromaštva;

               (c)
                     okoliš, energiju, klimatske promjene i niskougljično gospodarstvo;

               (d)
                     kulturu, civilno društvo, dobro upravljanje, temeljna prava i slobode;

               (e)
                     pravosuđe i unutarnje poslove.

               Programska područja unutar prioritetnih sektora u kojima se navode ciljevi i područja potpore utvrđena su u Prilogu ovom Protokolu.

               2.
                     a) Prioritetni se sektori, u skladu s postupkom iz članka 10. stavka 3., odabiru, koncentriraju i prilagođavaju s obzirom na različite potrebe svake države korisnice, uzimajući u obzir njezinu veličinu te iznos doprinosa.

               b) 10 % ukupnih sredstava koja se dodjeljuju pojedinim državama izdvaja se za fond za civilno društvo te se stavlja na raspolaganje u skladu s ključem raspodjele iz članka 6.

               Članak 4.

               1.
                     Za postizanje usredotočenosti na prioritetne sektore i osiguravanje učinkovite provedbe, u skladu s općim ciljevima iz članka 1. te uzimajući u obzir strategiju Europa 2020. za pametan, održiv i uključiv rast, uključujući usmjerenost na zapošljavanje, nacionalne prioritete, preporuke za pojedinačne države članice i sporazume o partnerstvu u okviru kohezijske politike EU-a sklopljene s Europskom komisijom, države EFTA-e sa svakom državom korisnicom sklapaju memorandum o razumijevanju u skladu s člankom 10. stavkom 3.

               2.
                     Savjetovanja s Europskom komisijom održavaju se na strateškoj razini te tijekom pregovora o memorandumima o razumijevanju kako je određeno u članku 10. stavku 3., u cilju promicanja komplementarnosti i sinergija s kohezijskom politikom EU-a, kao i istraživanja mogućnosti za primjenu financijskih instrumenata radi povećanja učinka financijskih doprinosa.

               Članak 5.

               1.
                     Doprinos EFTA-e, u odnosu na programe u okviru dodjele sredstava pojedinim državama za koje su države korisnice odgovorne za provedbu, ne premašuje 85 % troškova programa, osim ako su države EFTA-e odlučile drukčije.

               2.
                     Pravila koja se primjenjuju na državne potpore moraju se poštovati.

               3.
                     Odgovornost država EFTA-e za projekte ograničena je na omogućivanje sredstava u skladu s dogovorenim planom.  Neće se preuzimati odgovornost prema trećim osobama.

               Članak 6.

               Sredstva koja se dodjeljuju stavljaju se na raspolaganje za sljedeće države korisnice: Bugarsku, Hrvatsku, Cipar, Češku, Estoniju, Grčku, Latviju, Litvu, Mađarsku, Maltu, Poljsku, Portugal, Rumunjsku, Slovačku i Sloveniju, prema sljedećoj raspodjeli:

                        Država korisnica

                        Sredstva (u milijunima EUR)

                        Bugarska

                        115,0

                        Hrvatska

                        56,8

                        Cipar

                        6,4

                        Češka

                        95,5

                        Estonija

                        32,3

                        Grčka

                        116,7

                        Mađarska

                        108,9

                        Latvija

                        50,2

                        Litva

                        56,2

                        Malta

                        4,4

                        Poljska

                        397,8

                        Portugal

                        102,7

                        Rumunjska

                        275,2

                        Slovačka

                        54,9

                        Slovenija

                        19,9

               Članak 7.

               1.
                     U okviru globalnog fonda za regionalnu suradnju stavlja se na raspolaganje iznos od 55,25 milijuna EUR. Njime se pridonosi postizanju ciljeva financijskog mehanizma EGP-a kako je definirano u članku 1.

               2.
                     70 % sredstava stavlja se na raspolaganje za promicanje održivog i kvalitetnog zapošljavanja mladih, s posebnim naglaskom na sljedeća područja:

               (a)
                     programe mobilnosti u području osposobljavanja i zapošljavanja za mlade ljude, usredotočujući se posebno na mlade koji nisu zaposleni odnosno koji nisu u sustavu obrazovanja ili osposobljavanja;

               (b)programe dvojnog učenja, naukovanja, uključivanje mladih;

               (c)dijeljenje znanja, razmjenu najbolje prakse i uzajamno učenje među organizacijama/ustanovama koje pružaju usluge zapošljavanja mladih.

               Taj dio sredstava stavlja se na raspolaganje za projekte koji uključuju države korisnice i druge države članice EU-a u kojima je stopa nezaposlenosti mladih iznad 25 % (Eurostatova referentna godina 2013.), a u njima sudjeluju najmanje dvije države od kojih je barem jedna država korisnica. Države EFTA-e mogu sudjelovati kao partneri.

               3.
                     30 % sredstava stavlja se na raspolaganje za regionalnu suradnju u okviru prioritetnih sektora navedenih u članku 3., posebno za dijeljenje znanja, razmjenu najbolje prakse i izgradnju institucija.

               Taj dio sredstava stavlja se na raspolaganje za projekte koji uključuju države korisnice i susjedne treće zemlje. U projektima sudjeluju najmanje tri države od kojih su barem dvije države korisnice. Države EFTA-e mogu sudjelovati kao partneri.

               Članak 8.

               Države EFTA-e provode srednjoročnu reviziju do 2020. u cilju preraspodjele sredstava za koja nije preuzeta obveza unutar sredstava dodijeljenih pojedinim državama korisnicama.

               Članak 9.

               1.
                     Financijski doprinos predviđen ovim Protokolom blisko je usklađen s bilateralnim doprinosom iz Norveške u okviru norveškog financijskog mehanizma.

               2.
                     Države EFTA-e osiguravaju da su postupci za prijavu i načini provedbe za oba financijska mehanizma iz prethodnog stavka u osnovi jednaki.

               3.
                     Sve važne promjene u kohezijskoj politici Europske unije uzimaju se, prema potrebi, u obzir.

               Članak 10.

               Sljedeće se primjenjuje na provedbu financijskog mehanizma EGP-a:

               1.
                     Najviši stupanj transparentnosti, odgovornosti i troškovne učinkovitosti primjenjuje se u svim fazama provedbe, kao i načela dobrog upravljanja, partnerstva i višerazinskog upravljanja, održivog razvoja te jednakosti između muškaraca i žena i nediskriminacije.

               Ciljevi financijskog mehanizma EGP-a ostvaruju se u okviru bliske suradnje država korisnica i država EFTA-e.

               2.
                     a) Države EFTA-e upravljaju globalnim fondom za regionalnu suradnju iz članka 7. stavka 1. i odgovorne su za njegovu provedbu, što podrazumijeva i upravljanje i kontrolu;

               b) države EFTA-e upravljaju fondom za civilno društvo iz članka 3. stavka 2. točke (b) i odgovorne su za njegovu provedbu, što podrazumijeva i upravljanje i kontrolu, osim ako je drukčije dogovoreno u memorandumu o razumijevanju.

               3.
                     Države EFTA-e sa svakom državom korisnicom sklapaju memorandum o razumijevanju koji se odnosi na dodjelu sredstava toj državi, osim u okviru fonda iz stavka 2. točke (a), u kojem se utvrđuju višegodišnji programski okvir i strukture za upravljanje i kontrolu.

                  a) Na temelju memoranduma o razumijevanju države korisnice podnose prijedloge za posebne programe državama EFTA-e koje navedene prijedloge ocjenjuju i odobravaju te sklapaju sporazume o bespovratnim sredstvima s državama korisnicama za svaki program. Na izričit zahtjev država EFTA-e ili dotične države korisnice Europska komisija pregledava prijedlog za određeni program prije njegova donošenja kako bi se osigurala usklađenost s kohezijskom politikom Europske unije.

               b) Za provedbu dogovorenih programa odgovorne su države korisnice koje osiguravaju odgovarajući sustav upravljanja i kontrole kako bi se osigurali dobra provedba i upravljanje.

               c) Države EFTA-e mogu provoditi kontrole u skladu sa svojim nacionalnim zahtjevima. Države korisnice pružaju svu potrebnu pomoć, informacije i dokumentaciju u tu svrhu.

               d) Države EFTA-e mogu obustaviti financiranje i zahtijevati povrat sredstava u slučaju nepravilnosti.

                  e) Partnerstva se, prema potrebi, sklapaju tijekom pripreme, provedbe, praćenja i ocjenjivanja financijskog doprinosa kako bi se osiguralo široko sudjelovanje. Partneri mogu biti tijela na lokalnoj, regionalnoj i nacionalnoj razini, kao i privatni sektor, civilno društvo i socijalni partneri u državama korisnicama i državama EFTA-e.

                  f) Projekti u sklopu višegodišnjeg programskog okvira u državama korisnicama mogu se, među ostalim, provoditi suradnjom subjekata sa sjedištem u državama korisnicama i državama EFTA-e, u skladu s važećim pravilima o javnoj nabavi.

               4.
                     Troškovi upravljanja država EFTA-e dio su ukupnog iznosa iz članka 2. stavka 1. i navedeni su u odredbama za provedbu iz stavka 5.

               5.
                     Države EFTA-e osnivaju odbor za cjelokupno upravljanje financijskim mehanizmom EGP-a. Daljnje odredbe za provedbu financijskog mehanizma EGP-a izdat će države EFTA-e nakon savjetovanja s državama korisnicama kojima može pomagati Europska komisija.  Države EFTA-e nastoje izdati navedene odredbe prije potpisivanja memoranduma o razumijevanju.

               6.
                     Države EFTA-e izvješćuju o svojem doprinosu ciljevima financijskog mehanizma EGP-a i, prema potrebi, jedanaest tematskih ciljeva u okviru europskih strukturnih i investicijskih fondova za razdoblje 2014. – 2020.
                  1

               Članak 11.

               Po završetku razdoblja iz članka 2. i ne dovodeći u pitanje prava i obveze u skladu sa Sporazumom, ugovorne stranke u kontekstu članka 115. Sporazuma preispituju potrebu za smanjivanjem gospodarskih i socijalnih razlika u Europskom gospodarskom prostoru.

               Prilog Protokolu 38C

               Inovacije, istraživanje, obrazovanje i konkurentnost

               1.Poslovni razvoj, inovacije i MSP-ovi

               2.Istraživanje

               3.Obrazovanje, stipendije, naukovanja i poduzetništvo mladih

               4.Ravnoteža između posla i privatnog života

               Socijalna uključenost, zapošljavanje mladih i smanjenje siromaštva

               5.Izazovi u europskom javnom zdravstvu

               6.Osnaživanje i uključivanje Roma

               7.Djeca i mladi kojima prijeti siromaštvo

               8.Sudjelovanje mladih na tržištu rada

               9.Lokalni razvoj i smanjenje siromaštva

               Okoliš, energija, klimatske promjene i niskougljično gospodarstvo

               1.Okoliš i ekosustavi

               2.Obnovljivi izvori energije, energetska učinkovitost, energetska sigurnost

               3.Ublažavanje klimatskih promjena i prilagodba tim promjenama

               Kultura, civilno društvo, dobro upravljanje te temeljna prava i slobode

               1.Kulturno poduzetništvo, kulturna baština i kulturna suradnja

               2.Civilno društvo

               3.Dobro upravljanje, odgovorne institucije, transparentnost

               4.Ljudska prava – provedba na nacionalnoj razini

               Pravosuđe i unutarnji poslovi

               1.Azil i migracije

               2.Zatvorske službe i pritvor

               3.Međunarodna policijska suradnja i borba protiv kriminala

               4.Djelotvornost i učinkovitost pravosudnog sustava, jačanje vladavine prava

               5.Obiteljsko i rodno uvjetovano nasilje

               6.Sprečavanje katastrofa i pripravnost

                     (1)
                  1) Jačanje istraživanja, tehnološkog razvoja i inovacija; 2) poboljšanje pristupa informacijskim i komunikacijskim tehnologijama te njihova korištenja i kvalitete; 3) povećanje konkurentnosti malih i srednjih poduzeća u sektoru poljoprivrede i sektoru ribarstva i akvakulture; 4) potpora prijelazu na niskougljično gospodarstvo u svim sektorima; 5) promicanje prilagodbe klimatskim promjenama, sprječavanja rizika i upravljanja rizicima; 6) očuvanje i zaštita okoliša te promicanje učinkovitosti resursa; 7) promicanje održivog prometa i uklanjanje prepreka u ključnim mrežnim infrastrukturama; 8) promicanje održivog i kvalitetnog zapošljavanja i podrška mobilnosti radne snage; 9) promicanje socijalne uključenosti, borba protiv siromaštva i svih oblika diskriminacije; 10) ulaganje u obrazovanje, osposobljavanje i strukovno osposobljavanje za vještine i cjeloživotno učenje; 11) jačanje institucionalnih kapaciteta javnih tijela i dionika te učinkovite javne uprave.

    ---documentbreak--- NA ---documentbreak---

               EUROPSKA KOMISIJA
            Bruxelles, 23.2.2016.
            COM(2016) 86 final
            PRILOG

            prijedlogu Odluke Vijeća
            o sklapanju Sporazuma između Europske unije, Islanda, Kneževine Lihtenštajna i Kraljevine Norveške o financijskom mehanizmu EGP-a za razdoblje 2014. – 2021., Sporazuma između Kraljevine Norveške i Europske unije o norveškom financijskom mehanizmu za razdoblje 2014. – 2021., Dodatnog protokola uz Sporazum između Europske ekonomske zajednice i Kraljevine Norveške te Dodatnog protokola uz Sporazum između Europske ekonomske zajednice i Islanda

               SPORAZUM
                  IZMEĐU KRALJEVINE NORVEŠKE I EUROPSKE UNIJE O NORVEŠKOM FINANCIJSKOM MEHANIZMU ZA RAZDOBLJE 2014. – 2021.

               Članak 1.

               1. Kraljevina Norveška obvezuje se pridonositi smanjivanju gospodarskih i socijalnih razlika u Europskom gospodarskom prostoru i jačanju odnosa s državama korisnicama putem zasebnog norveškog financijskog mehanizma u prioritetnim sektorima navedenima u članku 3.

               2. Svi programi i aktivnosti koje se financiraju iz norveškog financijskog mehanizma za razdoblje 2014. – 2021. temelje se na zajedničkim vrijednostima poštovanja ljudskog dostojanstva, slobode, demokracije, jednakosti, vladavine prava i poštovanja ljudskih prava, uključujući prava pripadnika manjina.

               Članak 2.

               1. Ukupni financijski doprinos iz članka 1. iznosi 1 253,7 milijuna EUR te će se staviti na raspolaganje u godišnjim obrocima od 179,1 milijun EUR u razdoblju od 1. svibnja 2014. do uključivo 30. travnja 2021.

               2. Ukupni iznos sastoji se od sredstava koja se dodjeljuju pojedinim državama kako je navedeno u članku 6. i globalnog fonda za regionalnu suradnju kako je navedeno u članku 7.

               Članak 3.

               1. Sredstva koja se dodjeljuju pojedinim državama stavljaju se na raspolaganje za sljedeće prioritetne sektore:

               (a)     inovacije, istraživanje, obrazovanje i konkurentnost;

               (b)
                     socijalnu uključenost, zapošljavanje mladih i smanjenje siromaštva;

               (c)
                     okoliš, energiju, klimatske promjene i niskougljično gospodarstvo;

               (d)
                     kulturu, civilno društvo, dobro upravljanje, temeljna prava i slobode;

               (e)
                     pravosuđe i unutarnje poslove.

               Programska područja unutar prioritetnih sektora u kojima se navode ciljevi i područja potpore utvrđena su u Prilogu ovom Sporazumu.

               2.
                     a) Prioritetni se sektori, u skladu s postupkom iz članka 10. stavka 3., odabiru, koncentriraju i prilagođavaju s obzirom na različite potrebe svake države korisnice, uzimajući u obzir njezinu veličinu te iznos doprinosa.

               b) 1 % ukupnih sredstava koja se dodjeljuju pojedinim državama izdvaja se za fond za promicanje dostojanstvenog rada i trostranog dijaloga te se stavlja na raspolaganje u skladu s ključem raspodjele iz članka 6.

               c) Potiču se suradnja s civilnim društvom, prekogranična suradnja i suradnja sa susjednim trećim zemljama.

               Članak 4.

               1.
                     Za postizanje usredotočenosti na prioritetne sektore i osiguravanje učinkovite provedbe, u skladu s općim ciljevima iz članka 1. te uzimajući u obzir strategiju Europa 2020. za pametan, održiv i uključiv rast, uključujući usmjerenost na zapošljavanje, nacionalne prioritete, preporuke za pojedinačne države članice i sporazume o partnerstvu u okviru kohezijske politike EU-a sklopljene s Europskom komisijom, Kraljevina Norveška sa svakom državom korisnicom sklapa memorandum o razumijevanju u skladu s člankom 10. stavkom 3.

               2.
                     Savjetovanja s Europskom komisijom održavaju se na strateškoj razini te tijekom pregovora o memorandumima o razumijevanju kako je određeno u članku 10. stavku 3., u cilju promicanja komplementarnosti i sinergija s kohezijskom politikom EU-a, kao i istraživanja mogućnosti za primjenu financijskih instrumenata radi povećanja učinka financijskih doprinosa.

               Članak 5.

               1.
                     Doprinos iz Kraljevine Norveške, u odnosu na programe u okviru dodjele sredstava pojedinim državama za koje su države korisnice odgovorne za provedbu, ne premašuje 85 % troškova programa, osim ako je Kraljevina Norveška odlučila drukčije.

               2.
                     Pravila koja se primjenjuju na državne potpore moraju se poštovati.

               3.
                     Odgovornost Kraljevine Norveške za projekte ograničena je na omogućivanje sredstava u skladu s dogovorenim planom. Neće se preuzimati odgovornost prema trećim osobama.

               Članak 6.

               Sredstva koja se dodjeljuju stavljaju se na raspolaganje za sljedeće države korisnice: Bugarsku, Hrvatsku, Cipar, Češku, Estoniju, Latviju, Litvu, Mađarsku, Maltu, Poljsku, Rumunjsku, Slovačku i Sloveniju, prema sljedećoj raspodjeli:

                        Država korisnica

                        Sredstva (u milijunima EUR)

                        Bugarska

                        95,1

                        Hrvatska

                        46,6

                        Cipar

                        5,1

                        Češka

                        89,0

                        Estonija

                        35,7

                        Mađarska

                        105,7

                        Latvija

                        51,9

                        Litva

                        61,4

                        Malta

                        3,6

                        Poljska

                        411,5

                        Rumunjska

                        227,3

                        Slovačka

                        58,2

                        Slovenija

                        17,8

               Članak 7.

               1.
                     U okviru globalnog fonda za regionalnu suradnju stavlja se na raspolaganje iznos od 44,75 milijuna EUR. Njime se pridonosi postizanju ciljeva norveškog financijskog mehanizma kako je definirano u članku 1.

               2.
                     60 % sredstava stavlja se na raspolaganje za promicanje održivog i kvalitetnog zapošljavanja mladih, s posebnim naglaskom na sljedeća područja:

               (a) programe mobilnosti u području osposobljavanja i zapošljavanja za mlade ljude, usredotočujući se posebno na mlade koji nisu zaposleni odnosno koji nisu u sustavu obrazovanja ili osposobljavanja;

               (b) programe dvojnog učenja, naukovanja, uključivanje mladih;

               (c) dijeljenje znanja, razmjenu najbolje prakse i uzajamno učenje među organizacijama/ustanovama koje pružaju usluge zapošljavanja mladih.

               Taj dio sredstava stavlja se na raspolaganje za projekte koji uključuju države korisnice i druge države članice EU-a u kojima je stopa nezaposlenosti mladih iznad 25 % (Eurostatova referentna godina 2013.), a u njima sudjeluju najmanje dvije države od kojih je barem jedna država korisnica. Norveški subjekti mogu sudjelovati kao partneri.

               3.
                     40 % sredstava stavlja se na raspolaganje za regionalnu suradnju u okviru prioritetnih sektora navedenih u članku 3., posebno za dijeljenje znanja, razmjenu najbolje prakse i izgradnju institucija.

               Taj dio sredstava stavlja se na raspolaganje za projekte koji uključuju države korisnice i susjedne treće zemlje. U projektima sudjeluju najmanje tri države od kojih su barem dvije države korisnice. Norveški subjekti mogu sudjelovati kao partneri.

               Članak 8.

               Kraljevina Norveška provodi srednjoročnu reviziju do 2020. u cilju preraspodjele sredstava za koja nije preuzeta obveza unutar sredstava dodijeljenih pojedinim državama korisnicama.

               Članak 9.

               1.
                     Financijski doprinos predviđen člankom 1. blisko je usklađen s doprinosom država EFTA-e u okviru financijskog mehanizma EGP-a.

               2.
                     Kraljevina Norveška osigurava da su postupci za prijavu i načini provedbe za oba financijska mehanizma iz prethodnog stavka u osnovi jednaki.

               3.
                     Sve važne promjene u kohezijskoj politici Europske unije uzimaju se, prema potrebi, u obzir.

               Članak 10.

               Sljedeće se primjenjuje na provedbu norveškog financijskog mehanizma:

               1.
                     Najviši stupanj transparentnosti, odgovornosti i troškovne učinkovitosti primjenjuje se u svim fazama provedbe, kao i načela dobrog upravljanja, partnerstva i višerazinskog upravljanja, održivog razvoja te jednakosti između muškaraca i žena i nediskriminacije.

               Ciljevi norveškog financijskog mehanizma ostvaruju se u okviru bliske suradnje država korisnica i Kraljevine Norveške.

               2.
                     Kraljevina Norveška upravlja sljedećim fondovima i odgovorna je za njihovu provedbu, što podrazumijeva i upravljanje i kontrolu:

               (a)globalnim fondom za regionalnu suradnju iz članka 7. stavka 1.;

               (b)fondom za promicanje dostojanstvenog rada i trostranog dijaloga iz članka 3. stavka 2. točke (b).

               (2)Kraljevina Norveška sa svakom državom korisnicom sklapa memorandum o razumijevanju koji se odnosi na dodjelu sredstava toj državi, osim u okviru fondova iz stavka 2., u kojem se utvrđuju višegodišnji programski okvir i strukture za upravljanje i kontrolu.

                  a) Na temelju memoranduma o razumijevanju države korisnice podnose prijedloge za posebne programe Kraljevini Norveškoj koja navedene prijedloge ocjenjuje i odobrava te sklapa sporazume o bespovratnim sredstvima s državama korisnicama za svaki program. Na izričit zahtjev Kraljevine Norveške ili dotične države korisnice Europska komisija pregledava prijedlog za određeni program prije njegova donošenja kako bi se osigurala usklađenost s kohezijskom politikom Europske unije.

               b) Za provedbu dogovorenih programa odgovorne su države korisnice koje osiguravaju odgovarajući sustav upravljanja i kontrole kako bi se osigurali dobra provedba i upravljanje.

                  c) Kraljevina Norveška može provoditi kontrole u skladu sa svojim nacionalnim zahtjevima. Države korisnice pružaju svu potrebnu pomoć, informacije i dokumentaciju u tu svrhu.

                  d) Kraljevina Norveška može obustaviti financiranje i zahtijevati povrat sredstava u slučaju nepravilnosti.

               e) Partnerstva se, prema potrebi, sklapaju tijekom pripreme, provedbe, praćenja i ocjenjivanja financijskog doprinosa kako bi se osiguralo široko sudjelovanje. Partneri mogu biti tijela na lokalnoj, regionalnoj i nacionalnoj razini, kao i privatni sektor, civilno društvo i socijalni partneri u državama korisnicama i Kraljevini Norveškoj.

                  f) Projekti u sklopu višegodišnjeg programskog okvira u državama korisnicama mogu se, među ostalim, provoditi suradnjom subjekata sa sjedištem u državama korisnicama i Kraljevini Norveškoj, u skladu s važećim pravilima o javnoj nabavi.

               4.
                     Troškovi upravljanja Kraljevine Norveške dio su ukupnog iznosa iz članka 2. stavka 1. i navedeni su u odredbama za provedbu iz stavka 5.

               5.
                     Kraljevina Norveška (ili subjekt koji ona imenuje) odgovorna je za ukupno upravljanje norveškim financijskim mehanizmom. Daljnje odredbe za provedbu norveškog financijskog mehanizma izdat će Kraljevina Norveška nakon savjetovanja s državama korisnicama kojima može pomagati Europska komisija. Kraljevina Norveška nastoji izdati navedene odredbe prije potpisivanja memoranduma o razumijevanju.

               6.
                     Kraljevina Norveška izvješćuje o svojem doprinosu ciljevima norveškog financijskog mehanizma i, prema potrebi, jedanaest tematskih ciljeva u okviru europskih strukturnih i investicijskih fondova za razdoblje 2014. – 2020.
                  1

               Članak 11.

               (1)Stranke ratificiraju ili odobravaju ovaj Sporazum u skladu sa svojim postupcima.  Isprave o ratifikaciji ili odobrenju polažu se kod Glavnog tajništva Vijeća Europske unije.

               (2)Sporazum stupa na snagu prvog dana drugog mjeseca nakon polaganja posljednje isprave o ratifikaciji ili odobrenju.

               (3)Do završetka postupaka iz stavaka 1. i 2., ovaj se Sporazum privremeno primjenjuje od prvog dana prvog mjeseca koji slijedi nakon polaganja posljednje obavijesti u tu svrhu.

               Članak 12.

               Ovaj Sporazum, koji je sastavljen u jednom izvorniku na bugarskom, češkom, danskom, engleskom, estonskom, finskom, francuskom, grčkom, hrvatskom, latvijskom, litavskom, mađarskom, malteškom, nizozemskom, njemačkom, poljskom, portugalskom, rumunjskom, slovačkom, slovenskom, španjolskom, švedskom, talijanskom i norveškom jeziku, pri čemu je svaki od tih tekstova jednako vjerodostojan, pohranjuje se kod Glavnog tajništva Vijeća Europske unije, koje svim strankama Sporazuma dostavlja po jedan ovjereni primjerak.

               Sastavljeno u Bruxellesu ...

               Za Europsku uniju

               Za Kraljevinu Norvešku

               PRILOG

               SPORAZUMU IZMEĐU

               KRALJEVINE NORVEŠKE I EUROPSKE UNIJE

               O NORVEŠKOM FINANCIJSKOM MEHANIZMU ZA RAZDOBLJE 2014. – 2021.

               Inovacije, istraživanje, obrazovanje i konkurentnost

               1.Poslovni razvoj, inovacije i MSP-ovi

               2.Istraživanje

               3.Obrazovanje, stipendije, naukovanja i poduzetništvo mladih

               4.Ravnoteža između posla i privatnog života

               5.Socijalni dijalog – dostojanstveni rad

               Socijalna uključenost, zapošljavanje mladih i smanjenje siromaštva

               1.Izazovi u europskom javnom zdravstvu

               2.Osnaživanje i uključivanje Roma

               3.Djeca i mladi kojima prijeti siromaštvo

               4.Sudjelovanje mladih na tržištu rada

               5.Lokalni razvoj i smanjenje siromaštva

               Okoliš, energija, klimatske promjene i niskougljično gospodarstvo

               1.Okoliš i ekosustavi

               2.Obnovljivi izvori energije, energetska učinkovitost, energetska sigurnost

               3.Ublažavanje klimatskih promjena i prilagodba tim promjenama

               Kultura, civilno društvo, dobro upravljanje te temeljna prava i slobode

               1.Kulturno poduzetništvo, kulturna baština i kulturna suradnja

               2.Civilno društvo

               3.Dobro upravljanje, odgovorne institucije, transparentnost

               4.Ljudska prava – provedba na nacionalnoj razini

               Pravosuđe i unutarnji poslovi

               1.Azil i migracije

               2.Zatvorske službe i pritvor

               3.Međunarodna policijska suradnja i borba protiv kriminala

               4.Djelotvornost i učinkovitost pravosudnog sustava, jačanje vladavine prava

               5.Obiteljsko i rodno uvjetovano nasilje

               6.Sprečavanje katastrofa i pripravnost

                     (1)
                  1) Jačanje istraživanja, tehnološkog razvoja i inovacija; 2) poboljšanje pristupa informacijskim i komunikacijskim tehnologijama te njihova korištenja i kvalitete; 3) povećanje konkurentnosti malih i srednjih poduzeća u sektoru poljoprivrede i sektoru ribarstva i akvakulture; 4) potpora prijelazu na niskougljično gospodarstvo u svim sektorima; 5) promicanje prilagodbe klimatskim promjenama, sprječavanja rizika i upravljanja rizicima; 6) očuvanje i zaštita okoliša te promicanje učinkovitosti resursa; 7) promicanje održivog prometa i uklanjanje prepreka u ključnim mrežnim infrastrukturama; 8) promicanje održivog i kvalitetnog zapošljavanja i podrška mobilnosti radne snage; 9) promicanje socijalne uključenosti, borba protiv siromaštva i svih oblika diskriminacije; 10) ulaganje u obrazovanje, osposobljavanje i strukovno osposobljavanje za vještine i cjeloživotno učenje; 11) jačanje institucionalnih kapaciteta javnih tijela i dionika te učinkovite javne uprave.

    ---documentbreak--- NA ---documentbreak--- NA ---documentbreak---

               EUROPSKA KOMISIJA
            Bruxelles, 23.2.2016.
            COM(2016) 86 final
            PRILOG

            prijedlogu Odluke Vijeća
            o sklapanju Sporazuma između Europske unije, Islanda, Kneževine Lihtenštajna i Kraljevine Norveške o financijskom mehanizmu EGP-a za razdoblje 2014. – 2021., Sporazuma između Kraljevine Norveške i Europske unije o norveškom financijskom mehanizmu za razdoblje 2014. – 2021., Dodatnog protokola uz Sporazum između Europske ekonomske zajednice i Kraljevine Norveške te Dodatnog protokola uz Sporazum između Europske ekonomske zajednice i Islanda

               DODATNI PROTOKOL UZ SPORAZUM IZMEĐU EUROPSKE EKONOMSKE ZAJEDNICE I REPUBLIKE ISLANDA

               EUROPSKA UNIJA

               i

               ISLAND

               UZIMAJUĆI U OBZIR Sporazum između Europske ekonomske zajednice i Republike Islanda potpisan 22. srpnja 1972. te postojeće aranžmane za trgovinu ribom i proizvodima ribarstva između Islanda i Zajednice,

               UZIMAJUĆI U OBZIR Dodatni protokol uz Sporazum između Europske ekonomske zajednice i Islanda o posebnim odredbama primjenjivima za razdoblje 2009. – 2014. na uvoz u Uniju određene ribe i proizvoda ribarstva, a posebno njegov članak 1.,

               UZIMAJUĆI U OBZIR Dodatni protokol uz Sporazum između Europske ekonomske zajednice i Islanda zbog pristupanja Republike Hrvatske Europskoj uniji, a posebno njegov članak 2.,

               ODLUČILI SU SKLOPITI OVAJ PROTOKOL:

               ČLANAK 1.

               1. Posebne odredbe koje se primjenjuju na uvoz u Europsku uniju određene ribe i proizvoda ribarstva podrijetlom iz Islanda utvrđene su u ovom Protokolu i njegovu Prilogu. Godišnje carinske kvote oslobođene od carine utvrđene su u Prilogu ovom Protokolu. Te carinske kvote primjenjuju se od dana početka privremene primjene ovog Protokola, u skladu s postupcima utvrđenima u članku 4. stavku 3., do 30. travnja 2021.

               2. Po završetku tog razdoblja ugovorne će stranke procijeniti potrebu za zadržavanjem posebnih odredbi iz stavka 1. i, ako je potrebno, preispitati kvote uzimajući u obzir sve bitne interese.

               ČLANAK 2.

               1. Carinske kvote otvaraju se na dan početka privremene primjene ovog Protokola u skladu s postupcima utvrđenima u članku 4. stavku 3.

               2. Količine carinskih kvota utvrđene su u Prilogu ovom Protokolu. Prva carinska kvota dostupna je od datuma početka privremene primjene ovog Protokola do 30. travnja 2017. Od 1. svibnja 2017. nadalje naknadne carinske kvote dodjeljuju se svake godine od 1. svibnja do 30. travnja, do kraja razdoblja iz članka 1. ovog Protokola.

               3. Količine carinskih kvota za razdoblje od 1. svibnja 2014. do datuma početka privremene primjene ovog Protokola ravnomjerno se dodjeljuju i stavljaju na raspolaganje za ostatak razdoblja iz članka 1. ovog Protokola.

               ČLANAK 3.

               Pravila o podrijetlu koja se primjenjuju za carinske kvote navedene u Prilogu ovom Protokolu utvrđena su u Protokolu 3 uz Sporazum između Europske ekonomske zajednice i Islanda koji je potpisan 22. srpnja 1972.

               ČLANAK 4.

               1. Stranke ratificiraju ili odobravaju ovaj Protokol u skladu sa svojim postupcima. Isprave o ratifikaciji ili odobrenju polažu se kod Glavnog tajništva Vijeća Europske unije.

               2. On stupa na snagu prvog dana drugog mjeseca nakon polaganja posljednje isprave o ratifikaciji ili odobrenju.

               3. Do završetka postupaka iz stavaka 1. i 2. ovog članka, ovaj se Protokol privremeno primjenjuje od prvog dana trećeg mjeseca koji slijedi nakon polaganja posljednje obavijesti u tu svrhu.

               ČLANAK 5.

               Ovaj Protokol, koji je sastavljen u jednom izvorniku na bugarskom, češkom, danskom, engleskom, estonskom, finskom, francuskom, grčkom, hrvatskom, latvijskom, litavskom, mađarskom, malteškom, nizozemskom, njemačkom, poljskom, portugalskom, rumunjskom, slovačkom, slovenskom, španjolskom, švedskom, talijanskom i islandskom jeziku, pri čemu je svaki od tih tekstova jednako vjerodostojan, pohranjuje se kod Glavnog tajništva Vijeća Europske unije, koje svim strankama dostavlja po jedan ovjereni primjerak.

               Sastavljeno u Bruxellesu ... 2016.

               Za Europsku uniju

               Fyrir Ísland

               PRILOG

               POSEBNE ODREDBE IZ ČLANKA 1. PROTOKOLA

               Uz važeće trajne carinske kvote oslobođene od carine, Europska unija otvara sljedeće godišnje carinske kvote oslobođene od carine za proizvode podrijetlom iz Islanda:

                        Oznaka KN

                        Opis proizvoda

                        Godišnja (1.5. – 30.4.) količina carinske kvote u neto masi ako nije drukčije određeno *

                        0303 51 00

                        Sleđevi (haringe) vrste Clupea harengus i Clupea pallasii, smrznuti, osim jetre i ikre (1)

                        950 tona

                        0306 15 90

                        Smrznuti škampi (norveški rakovi) (Nephrops norvegicus)

                        1 000 tona

                        0304 49 50

                        Fileti škarpine (Sebastes spp.), svježi ili rashlađeni

                        2 000 tona

                        1604 20 90

                        Ostali pripravci od ribe

                        2 500 tona

                        (1) Povlastica carinske kvote ne dodjeljuje se proizvodima koji su deklarirani za puštanje u slobodni promet u razdoblju od 15. veljače do 15. lipnja.

                * Količine se dodaju u skladu s člankom 2. stavkom 3. Dodatnog protokola.

    ---documentbreak--- NA ---documentbreak--- NA ---documentbreak--- NA ---documentbreak---

               EUROPSKA KOMISIJA
            Bruxelles, 23.2.2016.
            COM(2016) 86 final
            PRILOG

            prijedlogu Odluke Vijeća
            o sklapanju Sporazuma između Europske unije, Islanda, Kneževine Lihtenštajna i Kraljevine Norveške o financijskom mehanizmu EGP-a za razdoblje 2014. – 2021., Sporazuma između Kraljevine Norveške i Europske unije o norveškom financijskom mehanizmu za razdoblje 2014. – 2021., Dodatnog protokola uz Sporazum između Europske ekonomske zajednice i Kraljevine Norveške te Dodatnog protokola uz Sporazum između Europske ekonomske zajednice i Islanda

               DODATNI PROTOKOL UZ SPORAZUM IZMEĐU EUROPSKE EKONOMSKE ZAJEDNICE I KRALJEVINE NORVEŠKE

               EUROPSKA UNIJA

               i

               KRALJEVINA NORVEŠKA

               UZIMAJUĆI U OBZIR Sporazum između Europske ekonomske zajednice i Kraljevine Norveške potpisan 14. svibnja 1973., dalje u tekstu „Sporazum”, te postojeće aranžmane za trgovinu ribom i proizvodima ribarstva između Norveške i Zajednice,

               UZIMAJUĆI U OBZIR Dodatni protokol uz Sporazum između Europske ekonomske zajednice i Kraljevine Norveške o posebnim odredbama primjenjivima za razdoblje 2009. – 2014. na uvoz u Uniju određene ribe i proizvoda ribarstva, a posebno njegov članak 1.,

               UZIMAJUĆI U OBZIR Dodatni protokol uz Sporazum između Europske ekonomske zajednice i Kraljevine Norveške zbog pristupanja Republike Hrvatske Europskoj uniji, a posebno njegove članke 2. i 3.,

               ODLUČILE SU SKLOPITI OVAJ PROTOKOL:

               ČLANAK 1.

               1.Posebne odredbe koje se primjenjuju na uvoz u Europsku uniju određene ribe i proizvoda ribarstva podrijetlom iz Norveške utvrđene su u ovom Protokolu i njegovu Prilogu.

               2.Godišnje carinske kvote oslobođene od carine utvrđene su u Prilogu ovom Protokolu. Te kvote odnose se na razdoblje od 1. svibnja 2014. do 30. travnja 2021. Iznos kvota preispituje se do kraja tog razdoblja uzimajući u obzir sve bitne interese.

               ČLANAK 2.

               1.Carinske kvote otvaraju se na dan početka privremene primjene ovog Protokola u skladu s postupcima utvrđenima u članku 5. stavku 3.

               2.Prva carinska kvota dostupna je od datuma početka privremene primjene ovog Protokola do 30. travnja 2017. Od 1. svibnja 2017. nadalje naknadne carinske kvote dodjeljuju se svake godine od 1. svibnja do 30. travnja, do kraja razdoblja iz članka 1. ovog Protokola.

               3.Količine carinskih kvota za razdoblje od 1. svibnja 2014. do datuma početka privremene primjene ovog Protokola ravnomjerno se dodjeljuju i stavljaju na raspolaganje za ostatak razdoblja iz članka 1. ovog Protokola.

               ČLANAK 3.

               Norveška poduzima potrebne korake kako bi se osigurao nastavak aranžmana kojim se omogućuje slobodan provoz ribe i proizvoda ribarstva iskrcanih u Norveškoj s plovila koja plove pod zastavom države članice Europske unije.

               Uzimajući u obzir razdoblje od 1. svibnja 2014. do privremene primjene ovog Protokola u kojem nije postojao aranžman u pogledu provoza, aranžman se primjenjuje sedam godina od dana početka privremene primjene ovog Protokola.

               ČLANAK 4.

               Pravila o podrijetlu koja se primjenjuju za carinske kvote navedene u Prilogu ovom Protokolu utvrđena su u Protokolu 3 uz Sporazum između Europske ekonomske zajednice i Kraljevine Norveške koji je potpisan 14. svibnja 1973.

               ČLANAK 5.

               1.Stranke ratificiraju ili odobravaju ovaj Protokol u skladu sa svojim postupcima. Isprave o ratifikaciji ili odobrenju polažu se kod Glavnog tajništva Vijeća Europske unije.

               2.On stupa na snagu prvog dana drugog mjeseca koji slijedi nakon polaganja posljednje isprave o ratifikaciji ili odobrenju.

               3.Do završetka postupaka iz stavaka 1. i 2. ovog članka, ovaj se Protokol privremeno primjenjuje od prvog dana trećeg mjeseca koji slijedi nakon polaganja posljednje obavijesti u tu svrhu.

               ČLANAK 6.

               Ovaj Protokol, koji je sastavljen u jednom izvorniku na bugarskom, češkom, danskom, engleskom, estonskom, finskom, francuskom, grčkom, hrvatskom, latvijskom, litavskom, mađarskom, malteškom, nizozemskom, njemačkom, poljskom, portugalskom, rumunjskom, slovačkom, slovenskom, španjolskom, švedskom, talijanskom i norveškom jeziku, pri čemu je svaki od tih tekstova jednako vjerodostojan, pohranjuje se kod Glavnog tajništva Vijeća Europske unije, koje svim strankama dostavlja po jedan ovjereni primjerak.

               Sastavljeno u Bruxellesu … 2016.

               Za Europsku uniju

               Za Kraljevinu Norvešku

               Prilog

               POSEBNE ODREDBE IZ ČLANKA 1. PROTOKOLA

               Uz važeće trajne carinske kvote oslobođene od carine, Europska unija otvara sljedeće godišnje carinske kvote oslobođene od carine za proizvode podrijetlom iz Norveške:

                        Oznaka KN

                        Opis proizvoda

                        Godišnja (1.5. – 30.4.) količina carinske kvote u neto masi ako nije drukčije određeno *

                        0303 19 00

                        Ostale smrznute salmonide

                        2 000 tona

                        0303 51 00

                        Sleđevi (haringe) vrste Clupea harengus i Clupea pallasii, smrznuti, osim jetre i ikre
                           1

                        26 500 tona

                        0303 54 10

                        Skuša vrste Scomber scombrus i Scomber japonicus, smrznuta, cijela, osim jetre i ikre
                           2

                        25 000 tona

                        Ex 0304 89 49
                           Ex 0304 99 99

                        Skuša, smrznuti fileti i smrznuti komadi

                        11 300 tona

                        0303 55 30

                        Ex 0303 55 90

                        0303 56 00

                        0303 69 90

                        0303 82 00

                        0303 89 55

                        0303 89 90

                        Čileanski šnjur (Trachurus murphyi), smrznuti

                        Ostala riba, smrznuta, osim šnjura (šaruna) (Caranx trachurus)

                        Kobija (Rachycentron canadum)

                        Ostala riba, smrznuta

                        Raže i voline (Rajidae)

                        Orada (komarča) (Sparus aurata)

                        Ostala riba, smrznuta

                        Svi proizvodi, osim jetre i ikre

                        2 200 tona

                        0304 86 00

                        Ex 0304 99 23

                        Smrznuti fileti sleđa (haringe) vrste Clupea harengus i Clupea pallasii

                        Smrznuti komadi sleđa (haringe) vrste Clupea harengus i Clupea pallasii
                           3

                        55 600 tona

                        Ex 0304 49 90

                        Ex 0304 59 50

                        Svježi fileti sleđa (haringe) vrste Clupea harengus i Clupea pallasii

                        Svježi komadi sleđa (haringe) vrste Clupea harengus i Clupea pallasii

                        9 000 tona

                        Ex 1605 21 10

                        Ex 1605 21 90

                        Ex 1605 29 00

                        Kozice i škampi, očišćeni i smrznuti, pripremljeni ili konzervirani

                        7 000 tona

                        Ex 1604 12 91

                        Ex 1604 12 99

                        Sleđ (haringa), začinjen i/ili ukiseljen u octu, u salamuri

                        11 400 tona neto ocijeđene mase

                        0305 10 00

                        Riblje brašno, krupica i pelete od ribe, uporabljivi za ljudsku prehranu

                        1 000 tona

               * Količine se dodaju u skladu s člankom 2. stavkom 3. Dodatnog protokola.

                     (1)
                  Povlastica carinske kvote ne dodjeljuje se proizvodima koji su deklarirani za puštanje u slobodni promet u razdoblju od 15. veljače do 15. lipnja.

                     (2)
                  Povlastica carinske kvote ne dodjeljuje se proizvodima koji su deklarirani za puštanje u slobodni promet u razdoblju od 15. veljače do 15. lipnja.

                     (3)
                  Povlastica carinske kvote ne dodjeljuje se proizvodima pod oznakom KN 0304 99 23 koji su deklarirani za puštanje u slobodni promet u razdoblju od 15. veljače do 15. lipnja.


               EUROPSKA KOMISIJA
            Bruxelles, 5.10.2017.
            COM(2017) 574 final
            2017/0252(NLE)
            Prijedlog
            ODLUKE VIJEĆA
            o stajalištu koje treba donijeti u ime Europske unije u Carinskom pododboru osnovanom Sporazumom o pridruživanju između Europske unije i Europske zajednice za atomsku energiju i njihovih država članica, s jedne strane, i Gruzije, s druge strane, o zamjeni Protokola I. uz taj Sporazum, u pogledu definicije pojma „proizvodi s podrijetlom” i načina administrativne suradnje, novim protokolom u kojem se u pogledu pravila o podrijetlu upućuje na Regionalnu konvenciju o paneuromediteranskim povlaštenim pravilima podrijetla

               OBRAZLOŽENJE

               1.PREDMET PRIJEDLOGA

               Ovaj se prijedlog odnosi na stajalište koje treba donijeti u ime Europske unije u Carinskom pododboru osnovanom Sporazumom o pridruživanju između Europske unije i Europske zajednice za atomsku energiju i njihovih država članica, s jedne strane, i Gruzije, s druge strane („Sporazum”), u vezi s predviđenim donošenjem odluke o zamjeni Protokola I. uz taj Sporazum, a koji se odnosi na definiciju pojma „proizvodi s podrijetlom” i načine administrativne suradnje, novim protokolom u kojem se u pogledu pravila o podrijetlu upućuje na Regionalnu konvenciju o paneuromediteranskim povlaštenim pravilima podrijetla
                  1
                („Konvencija”).

               2.KONTEKST PRIJEDLOGA

               2.1.Protokol I. uz Sporazum o pridruživanju

               Sporazumom se uspostavlja povlašteni trgovinski režim – detaljno i sveobuhvatno područje slobodne trgovine (DCFTA). Tim režimom EU i Gruzija međusobno proširuju pristup svojim tržištima. Protokol I. uz Sporazum odnosi se na definiciju pojma „proizvoda s podrijetlom” i načine administrativne suradnje. Sporazum je stupio na snagu 1. srpnja 2016.

               2.2.Carinski pododbor EU-a i Gruzije

                  Člankom 38. Protokola I. predviđa se da Carinski pododbor osnovan na temelju Sporazuma može donijeti odluku o izmjeni Protokola I. uz Sporazum o pridruživanju.

               2.3.Predviđeni akt Carinskog pododbora EU-a i Gruzije

                  Carinski pododbor EU-a i Gruzije treba donijeti odluku u pogledu zamjene Protokola I. uz taj Sporazum, a koji se odnosi na definiciju pojma „proizvodi s podrijetlom” i načine administrativne suradnje, novim protokolom u kojem se upućuje na Konvenciju.

                  Svrha je predviđenog akta osigurati djelotvornu provedbu Konvencije.

               3.STAJALIŠTE KOJE TREBA DONIJETI U IME UNIJE

               Konvencijom se utvrđuju odredbe o podrijetlu robe kojom se trguje na temelju odgovarajućih sporazuma koje su sklopile ugovorne stranke. EU je potpisala Konvenciju 15. lipnja 2011. Gruzija je 23. rujna 2015. podnijela zahtjev za pristupanje Konvenciji, a Zajednički odbor Konvencije Odlukom br. 1 od 28. rujna 2016.
                  2
                odlučio je da bi Gruziju trebalo pozvati da pristupi Konvenciji.

               EU i Gruzija položili su pri depozitaru Konvencije svoje isprave o prihvatu 26. ožujka 2012. odnosno 17. svibnja 2017. Stoga je Konvencija primjenom svojeg članka 10. stavka 3. stupila na snagu 1. svibnja 2012. za EU i 1. srpnja 2017. za Gruziju.

               Člankom 6. Konvencije predviđa se da svaka ugovorna stranka poduzima odgovarajuće mjere kako bi se osigurala djelotvorna primjena Konvencije. Predložena odluka Carinskog pododbora EU-a i Gruzije proceduralni je korak koji je potreban za postizanje glavnog cilja Konvencije, zamjene protokola o pravilima o podrijetlu u sporazumima između ugovornih stranaka Konvencije protokolom u kojem se upućuje na Konvenciju.

               Savjetovanje s dionicima stoga nije bilo potrebno.

                  Nadalje, procjena učinka nije bila potrebna jer su predložene izmjene tehničke prirode i ne utječu na sadržaj protokola o pravilima o podrijetlu koji je trenutačno na snazi.

               4.PRAVNA OSNOVA

               4.1.Postupovna pravna osnova

               4.1.1.Načela

                  Člankom 218. stavkom 9. Ugovora o funkcioniranju Europske unije (UFEU) predviđeno je donošenje odluka kojima se utvrđuju „stajališta koja u ime Unije treba donijeti tijelo osnovano na temelju sporazuma kada je to tijelo pozvano donositi akte koji proizvode pravne učinke, uz iznimku akata kojima se dopunjuje ili mijenja institucionalni okvir sporazuma”.

                  Pojam „akata koji proizvode pravne učinke” obuhvaća akte koji proizvode pravne učinke na temelju pravila međunarodnog prava kojima se uređuje predmetno tijelo. Obuhvaća i instrumente koji nemaju obvezujući učinak na temelju međunarodnog prava, ali „mogu presudno utjecati na sadržaj propisa koje donese zakonodavac Unije”.

               4.1.2.Primjena u ovom slučaju

                  Carinski pododbor EU-a i Gruzije tijelo je osnovano na temelju sporazuma, to jest Sporazuma o pridruživanju između Europske unije i Europske zajednice za atomsku energiju i njihovih država članica, s jedne strane, i Gruzije, s druge strane.

                  Akt koji Carinski pododbor EU-a i Gruzije treba donijeti akt je koji proizvodi pravne učinke.

                  Predviđenim aktom ne dopunjuje se niti izmjenjuje institucionalni okvir sporazuma.

                  Stoga je postupovna pravna osnova predložene odluke članak 218. stavak 9. UFEU-a.

               4.2.Materijalna pravna osnova

               4.2.1.Načela

                  Materijalna pravna osnova odluke na temelju članka 218. stavka 9. UFEU-a prije svega ovisi o cilju i sadržaju predviđenog akta u odnosu na koji se donosi stajalište u ime Unije. Ako predviđeni akt ima dva cilja ili elementa te ako se može utvrditi da je jedan od ta dva cilja ili elementa glavni, a drugi samo sporedan, odluka na temelju članka 218. stavka 9. UFEU-a mora se temeljiti na samo jednoj materijalnoj pravnoj osnovi, to jest onoj koja je potrebna za glavni ili prevladavajući cilj ili element.

               4.2.2.Primjena u ovom slučaju

                  Glavni cilj i sadržaj predviđenog akta odnosi se na zajedničku trgovinsku politiku.

                  Stoga je materijalna pravna osnova predložene odluke članak 207. UFEU-a.

               4.3.Zaključak

                  Pravna osnova predložene odluke trebao bi biti članak 207. UFEU-a u vezi s člankom 218. stavkom 9. UFEU-a.

               2017/0252 (NLE)

               Prijedlog

               ODLUKE VIJEĆA

               o stajalištu koje treba donijeti u ime Europske unije u Carinskom pododboru osnovanom Sporazumom o pridruživanju između Europske unije i Europske zajednice za atomsku energiju i njihovih država članica, s jedne strane, i Gruzije, s druge strane, o zamjeni Protokola I. uz taj Sporazum, u pogledu definicije pojma „proizvodi s podrijetlom” i načina administrativne suradnje, novim protokolom u kojem se u pogledu pravila o podrijetlu upućuje na Regionalnu konvenciju o paneuromediteranskim povlaštenim pravilima podrijetla

               VIJEĆE EUROPSKE UNIJE,

               uzimajući u obzir Ugovor o funkcioniranju Europske unije, a posebno njegov članak 207. u vezi s člankom 218. stavkom 9.,

               uzimajući u obzir prijedlog Europske komisije,

               budući da:

               (1)Sporazum o pridruživanju između Europske unije i Europske zajednice za atomsku energiju i njihovih država članica, s jedne strane, i Gruzije, s druge strane (dalje u tekstu „Sporazum”) Unija je sklopila Odlukom Vijeća 2014/494/EU od 16. lipnja 2014.
                  3
               , a na snagu je stupio 1. srpnja 2016.

               (2)U skladu s člankom 38. Protokola I. uz taj Sporazum Carinski pododbor osnovan Sporazumom može donijeti izmjene odredaba Protokola I.

               (3)Carinski pododbor EU-a i Gruzije treba donijeti odluku u pogledu zamjene Protokola I. uz taj Sporazum, a koji se odnosi na definiciju pojma „proizvodi s podrijetlom” i načine administrativne suradnje, novim protokolom u kojem se upućuje na Regionalnu konvenciju o paneuromediteranskim povlaštenim pravilima podrijetla
                  4
                („Konvencija”).

               (4)Primjereno je utvrditi stajalište koje u ime Unije treba donijeti Carinski pododbor EU-a i Gruzije jer će ta odluka obvezivati Uniju.

               (5)Konvencijom se utvrđuju odredbe o podrijetlu robe kojom se trguje na temelju odgovarajućih sporazuma koje su sklopile ugovorne stranke. Konvencija je stupila na snagu 1. svibnja 2012. za EU i 1. srpnja 2017. za Gruziju.

               (6)Člankom 6. Konvencije predviđa se da svaka ugovorna stranka treba poduzeti odgovarajuće mjere kako bi se osigurala djelotvorna primjena Konvencije. U tu bi svrhu Protokol I. trebalo zamijeniti novim protokolom u kojem se u pogledu pravila o podrijetlu upućuje na Konvenciju.

               (7)Budući da će se aktom Carinskog pododbora EU-a i Gruzije izmijeniti Protokol I. uz Sporazum, primjereno je taj akt nakon donošenja objaviti u Službenom listu Europske unije.

               (8)U skladu s člankom 17. stavkom 1. Ugovora o Europskoj uniji (UEU) Uniju će u Carinskom pododboru EU-a i Gruzije zastupati Komisija,

               DONIJELO JE OVU ODLUKU:

               Članak 1.

               Stajalište koje treba donijeti u ime Unije u okviru Carinskog pododbora EU-a i Gruzije osnovanog na temelju Sporazuma o pridruživanju između Europske unije i Europske zajednice za atomsku energiju i njihovih država članica, s jedne strane, i Gruzije, s druge strane, temelji se na nacrtu odluke Carinskog pododbora EU-a i Gruzije priloženom ovoj Odluci.

               Predstavnici Unije u Carinskom pododboru mogu se dogovoriti o manjim izmjenama nacrta odluke Carinskog pododbora bez daljnje odluke Vijeća.

               Članak 2.

               Nakon njezina donošenja odluka Carinskog pododbora objavljuje se u Službenom listu Europske unije.

               Članak 3.

               Ova je Odluka upućena Komisiji.

               Sastavljeno u Bruxellesu

                     Za Vijeće

                     Predsjednik

                     (1)
                  SL L 54, 26.2.2013., str. 4.

                     (2)
                  SL L 329, 3.12.2016., str. 118.

                     (3)
                  SL L 261, 30.8.2014., str. 1.

                     (4)
                  SL L 54, 26.2.2013., str. 4.

    ---documentbreak---

               EUROPSKA KOMISIJA
            Bruxelles, 5.10.2017.
            COM(2017) 574 final
            PRILOG

            Prijedlogu odluke Vijeća
            o stajalištu koje treba donijeti u ime Europske unije u Carinskom pododboru osnovanom Sporazumom o pridruživanju između Europske unije i Europske zajednice za atomsku energiju i njihovih država članica, s jedne strane, i Gruzije, s druge strane, o zamjeni Protokola I. uz taj Sporazum, u pogledu definicije pojma „proizvodi s podrijetlom” i načina administrativne suradnje, novim protokolom u kojem se u pogledu pravila o podrijetlu upućuje na Regionalnu konvenciju o paneuromediteranskim povlaštenim pravilima podrijetla

               Nacrt
               ODLUKE br.... CARINSKOG PODODBORA EU-a i Gruzije

               o

               o zamjeni Protokola I. uz Sporazum o pridruživanju između Europske unije i Europske zajednice za atomsku energiju i njihovih država članica, s jedne strane, i Gruzije, s druge strane, u pogledu definicije pojma „proizvodi s podrijetlom” i načina administrativne suradnje

               Carinski pododbor EU-a i GRUZIJE,

               uzimajući u obzir Sporazum o pridruživanju između Europske unije i Europske zajednice za atomsku energiju i njihovih država članica, s jedne strane, i Gruzije, s druge strane
                  1
               , a posebno njegov članak 23 stavak 2.,

               uzimajući u obzir Protokol I. uz Sporazum o pridruživanju između Europske unije i Europske zajednice za atomsku energiju i njihovih država članica, s jedne strane, i Gruzije, s druge strane, u pogledu definicije pojma „proizvodi s podrijetlom” i načina administrativne suradnje,

               budući da:

               (1)U članku 23. stavku 2. Sporazuma o pridruživanju između Europske unije i Europske zajednice za atomsku energiju i njihovih država članica, s jedne strane, i Gruzije, s druge strane („Sporazum”) za pravila o podrijetlu upućuje se na Protokol I. uz Sporazum („Protokol I.”).

               (2)Sporazum o pridruživanju stupio je na snagu 1. srpnja 2016.

               (3)Člankom 38. Protokola I. predviđa se da Carinski pododbor predviđen u članku 74. Sporazuma može donijeti odluku o izmjeni odredaba Protokola I.

               (4)Cilj je Regionalne konvencije o paneuromediteranskim povlaštenim pravilima podrijetla
                  2
                („Konvencija”) zamijeniti protokole o pravilima o podrijetlu koji su trenutačno na snazi među zemljama paneuromediteranskog područja jedinstvenim pravnim aktom.

               (5)Europska unija potpisala je Konvenciju 15. lipnja 2011. Zajednički odbor Konvencije Odlukom br. 1 od 28. rujna 2016.
                  3
                odlučio je da bi Gruziju trebalo pozvati da pristupi Konvenciji.

               (6)EU i Gruzija položili su pri depozitaru Konvencije svoje isprave o prihvatu 26. ožujka 2012. odnosno 17. svibnja 2017. Stoga je primjenom članka 10. stavka 3. Konvencije ona stupila na snagu 1. svibnja 2012. za Uniju i 1. srpnja 2017. za Gruziju.

               (7)Protokol I. trebalo bi stoga zamijeniti novim protokolom u kojem se upućuje na Konvenciju,

               DONIO JE OVU ODLUKU:

               Članak 1.

               Protokol I. uz Sporazum o pridruživanju između Europske unije i Europske zajednice za atomsku energiju i njihovih država članica, s jedne strane, i Gruzije, s druge strane, o definiciji pojma „proizvodi s podrijetlom” i načinima administrativne suradnje zamjenjuje se tekstom utvrđenim u Prilogu ovoj Odluci.

               Članak 2.

               Ova Odluka stupa na snagu na dan donošenja.

               Primjenjuje se od …

               Sastavljeno u

                  Za Carinski pododbor

                  Predsjednik

               Prilog

               Protokol I.

               o definiciji pojma „proizvodi s podrijetlom” i načinima administrativne suradnje

               Članak 1.

               Primjenjiva pravila o podrijetlu

               1.
                     Za potrebe provedbe ovog Sporazuma primjenjuju se Dodatak I. i odgovarajuće odredbe Dodatka II. Regionalnoj konvenciji o paneuromediteranskim povlaštenim pravilima podrijetla
                  4
                („Konvencija”).

               2.
                     Sva upućivanja na „odgovarajući ugovor” u Dodatku I. i u odgovarajućim odredbama Dodatka II. Konvenciji smatraju se upućivanjima na ovaj Sporazum.

               Članak 2.

               Rješavanje sporova

               1.
                     Ako dođe do sporova u pogledu postupaka provjere iz članka 32. Dodatka I. Konvenciji koji se ne mogu riješiti između carinskih tijela koja su podnijela zahtjev za provjeru i carinskih tijela odgovornih za provedbu te provjere, oni se podnose Carinskom pododboru. Ne primjenjuju se odredbe o mehanizmu za rješavanje sporova iz poglavlja 14. (Rješavanje sporova) glave IV. (Trgovina i pitanja povezana s trgovinom) ovog Sporazuma.

               2.
                     U svim slučajevima rješavanje sporova između uvoznika i carinskih tijela zemlje uvoznice provodi se u skladu sa zakonodavstvom te zemlje.

               Članak 3.

               Izmjene protokola

               Carinski pododbor može donijeti odluku o izmjeni odredaba ovog Protokola.

               Članak 4.

               Povlačenje iz Konvencije

               1.
                     Ako Europska unija ili Gruzija depozitaru konvencije dostave pismenu obavijest o svojoj namjeri povlačenja iz Konvencije u skladu s njezinim člankom 9., Europska unija i Gruzija odmah započinju pregovore o pravilima o podrijetlu radi provedbe ovog Sporazuma.

               2.
                     Do stupanja na snagu tih novoutvrđenih pravila o podrijetlu na ovaj se Sporazum i dalje primjenjuju pravila o podrijetlu iz Dodatka I. i, prema potrebi, odgovarajuće odredbe Dodatka II. Konvenciji koji su primjenjivi u trenutku povlačenja. Međutim, od trenutka povlačenja smatra se da je pravilima o podrijetlu iz Dodatka I. i, prema potrebi, odgovarajućim odredbama Dodatka II. Konvenciji dopuštena bilateralna kumulacija samo između Europske unije i Gruzije.

               Članak 5.

               Prijelazne odredbe – kumulacija

               Neovisno o članku 16. stavku 5. i članku 21. stavku 3. Dodatka I. Konvenciji, kada kumulacija uključuje samo države EFTA-e, Farske otoke, Europsku uniju, Tursku, sudionike procesa stabilizacije i pridruživanja, Republiku Moldovu i Gruziju, dokaz o podrijetlu može biti potvrda o prometu robe EUR.1 ili izjava o podrijetlu.

                     (1)
                  SL L 261, 30.8.2014., str. 4.

                     (2)
                  SL L 54, 26.2.2013., str. 4.

                     (3)
                  SL L 329, 3.12.2016., str. 118.

                     (4)
                  SL L 54, 26.2.2013., str. 4.


               EUROPSKA KOMISIJA
            Bruxelles, 24.4.2017.
            COM(2017) 187 final
            2017/0083(NLE)
            Prijedlog
            ODLUKE VIJEĆA
            o sklapanju, u ime Europske unije i njezinih država članica, Protokola uz Sporazum o partnerstvu i suradnji kojim se uspostavlja partnerstvo između Europskih zajednica i njihovih država članica, s jedne strane, i Republike Uzbekistana, s druge strane, kako bi se uzelo u obzir pristupanje Republike Hrvatske Europskoj uniji

               OBRAZLOŽENJE

               Prijedlog u prilogu pravni je instrument za sklapanje Protokola uz Sporazum o partnerstvu i suradnji kojim se uspostavlja partnerstvo između Europskih zajednica i njihovih država članica, s jedne strane, i Republike Uzbekistana, s druge strane, kako bi se uzelo u obzir pristupanje Republike Hrvatske Europskoj Uniji (dalje u tekstu „Protokol”).

               U skladu sa svojim Aktom o pristupanju Hrvatska se obvezuje pristupiti međunarodnim sporazumima koje su potpisale ili sklopile Europska unija i njezine države članice putem protokola uz te sporazume.

               Sporazum o partnerstvu i suradnji kojim se uspostavlja partnerstvo između Europskih zajednica i njihovih država članica, s jedne strane, i Republike Uzbekistana, s druge strane, dalje u tekstu „Sporazum”, potpisan je 21. lipnja 1996. i stupio je na snagu 1. srpnja 1999.

               Slijedom Odluke Vijeća od... o potpisivanju, u ime Europske unije i njezinih država članica, i privremenoj primjeni Protokola uz Sporazum o partnerstvu i suradnji kojim se uspostavlja partnerstvo između Europskih zajednica i njihovih država članica, s jedne strane, i Republike Uzbekistana, s druge strane, kako bi se uzelo u obzir pristupanje Republike Hrvatske Europskoj uniji, Protokol je potpisan ... u …

               Predloženim Protokolom Republika Hrvatska uključuje se kao ugovorna stranka Sporazuma, a Unija se obvezuje osigurati vjerodostojnu inačicu Sporazuma na hrvatskom jeziku.

               Komisija Vijeću predlaže sklapanje Protokola u ime Europske unije i njezinih država članica.

               Europski parlament pozvat će se na davanje suglasnosti ovome Protokolu.

               2017/0083 (NLE)

               Prijedlog

               ODLUKE VIJEĆA

               o sklapanju, u ime Europske unije i njezinih država članica, Protokola uz Sporazum o partnerstvu i suradnji kojim se uspostavlja partnerstvo između Europskih zajednica i njihovih država članica, s jedne strane, i Republike Uzbekistana, s druge strane, kako bi se uzelo u obzir pristupanje Republike Hrvatske Europskoj uniji

               VIJEĆE EUROPSKE UNIJE,

               uzimajući u obzir Ugovor o funkcioniranju Europske unije, a posebno njegove članke 207. i 209. u vezi s člankom 218. stavkom 6. točkom (a),

               uzimajući u obzir Akt o pristupanju Republike Hrvatske, a posebno njegov članak 6. stavak 2.,

               uzimajući u obzir prijedlog Europske komisije,

               uzimajući u obzir suglasnost Europskog parlamenta,

               budući da:

               (1)U skladu s Odlukom Vijeća br. .../.../EU
                  1
               , Protokol uz Sporazum o partnerstvu i suradnji kojim se uspostavlja partnerstvo između Europskih zajednica i njihovih država članica, s jedne strane, i Republike Uzbekistana, s druge strane, kako bi se uzelo u obzir pristupanje Republike Hrvatske Europskoj Uniji („Protokol”) potpisan je ...[unijeti datum], podložno njegovu kasnijem sklapanju.

               (2)Sklapanje Protokola podliježe zasebnom postupku u pogledu pitanja koja su u nadležnosti Europske zajednice za atomsku energiju.

               (3)Protokol bi trebalo odobriti u ime Unije i njezinih država članica,

               DONIJELO JE OVU ODLUKU:

                  Članak 1.

               Protokol uz Sporazum o partnerstvu i suradnji kojim se uspostavlja partnerstvo između Europskih zajednica i njihovih država članica, s jedne strane, i Republike Uzbekistana, s druge strane, kako bi se uzelo u obzir pristupanje Republike Hrvatske Europskoj uniji odobrava se u ime Unije i njezinih država članica.

               Tekst Protokola priložen je ovoj Odluci.

               Članak 2.

               Predsjednik Vijeća imenuje osobu ovlaštenu da u ime Unije i njezinih država članica dostavi obavijest predviđenu člankom 4. stavkom 1. Protokola.

               Članak 3.

               Ova Odluka stupa na snagu na dan donošenja.

               Sastavljeno u Bruxellesu

                     Za Vijeće

                     Predsjednik

                     (1)
                  Odluka Vijeća (EU) .../.../ od ... o potpisivanju, u ime Europske unije i njezinih država članica, i privremenoj primjeni Protokola uz Sporazum o partnerstvu i suradnji kojim se uspostavlja partnerstvo između Europskih zajednica i njihovih država članica, s jedne strane, i Republike Uzbekistana, s druge strane, kako bi se uzelo u obzir pristupanje Republike Hrvatske Europskoj uniji (SL L ...).

    ---documentbreak---

               EUROPSKA KOMISIJA
            Bruxelles, 24.4.2017.
            COM(2017) 187 final
            PRILOG

            Prijedlogu Odluke Vijeća
            o sklapanju, u ime Europske unije i njezinih država članica, Protokola uz Sporazum o partnerstvu i suradnji kojim se uspostavlja partnerstvo između Europskih zajednica i njihovih država članica, s jedne strane, i Republike Uzbekistana, s druge strane, kako bi se uzelo u obzir pristupanje Republike Hrvatske Europskoj uniji

               PRILOG

               Prijedlogu Odluke Vijeća

               o sklapanju, u ime Europske unije i njezinih država članica, Protokola uz Sporazum o partnerstvu i suradnji kojim se uspostavlja partnerstvo između Europskih zajednica i njihovih država članica, s jedne strane, i Republike Uzbekistana, s druge strane, kako bi se uzelo u obzir pristupanje Republike Hrvatske Europskoj uniji

               PROTOKOL
                  UZ SPORAZUM O PARTNERSTVU I SURADNJI KOJIM SE USPOSTAVLJA PARTNERSTVO IZMEĐU EUROPSKIH ZAJEDNICA I NJIHOVIH
                  DRŽAVA ČLANICA, S JEDNE STRANE, I REPUBLIKE UZBEKISTANA,
                  S DRUGE STRANE, KAKO BI SE UZELO U OBZIR PRISTUPANJE

               REPUBLIKE HRVATSKE

               EUROPSKOJ UNIJI

               KRALJEVINA BELGIJA

               REPUBLIKA BUGARSKA,

               ČEŠKA REPUBLIKA,

               KRALJEVINA DANSKA,

               SAVEZNA REPUBLIKA NJEMAČKA,

               REPUBLIKA ESTONIJA,

               IRSKA,

               HELENSKA REPUBLIKA,

               KRALJEVINA ŠPANJOLSKA,

               FRANCUSKA REPUBLIKA,

               REPUBLIKA HRVATSKA,

               TALIJANSKA REPUBLIKA,

               REPUBLIKA CIPAR,

               REPUBLIKA LATVIJA,

               REPUBLIKA LITVA,

               VELIKO VOJVODSTVO LUKSEMBURG,

               MAĐARSKA,

               REPUBLIKA MALTA,

               KRALJEVINA NIZOZEMSKA,

               REPUBLIKA AUSTRIJA,

               REPUBLIKA POLJSKA,

               PORTUGALSKA REPUBLIKA,

               RUMUNJSKA,

               REPUBLIKA SLOVENIJA,

               SLOVAČKA REPUBLIKA,

               REPUBLIKA FINSKA,

               KRALJEVINA ŠVEDSKA,

               UJEDINJENA KRALJEVINA VELIKE BRITANIJE I SJEVERNE IRSKE,

               ugovorne stranke Ugovora o Europskoj uniji, Ugovora o funkcioniranju Europske unije i Ugovora o osnivanju Europske zajednice za atomsku energiju, dalje u tekstu „države članice”,

               EUROPSKA UNIJA, dalje u tekstu „Unija”, i

               EUROPSKA ZAJEDNICA ZA ATOMSKU ENERGIJU,

                  s jedne strane,

               I

               REPUBLIKA UZBEKISTAN,

                  s druge strane,

               dalje u tekstu pod zajedničkim nazivom „ugovorne stranke”,

               BUDUĆI DA je Sporazum o partnerstvu i suradnji kojim se uspostavlja partnerstvo između Europskih zajednica i njihovih država članica, s jedne strane, i Republike Uzbekistana, s druge strane, dalje u tekstu „Sporazum”, potpisan u Firenci 21. lipnja 1996.;

               BUDUĆI da je Ugovor o pristupanju Republike Hrvatske Europskoj uniji potpisan u Bruxellesu 9. prosinca 2011.;

               BUDUĆI da pristupanje Republike Hrvatske Sporazumu treba dogovoriti sklapanjem protokola uz Sporazum, u skladu s člankom 6. stavkom 2. Akta o uvjetima pristupanja Republike Hrvatske i prilagodbama Ugovora o Europskoj uniji, Ugovora o funkcioniranju Europske unije i Ugovora o osnivanju Europske zajednice za atomsku energiju;

               UZIMAJUĆI U OBZIR pristupanje Republike Hrvatske Europskoj uniji 1. srpnja 2013..,

               SPORAZUMJELE SU SE kako slijedi:

               ČLANAK 1.

               Republika Hrvatska postaje ugovorna stranka Sporazuma o partnerstvu i suradnji kojim se uspostavlja partnerstvo između Europskih zajednica i njihovih država članica, s jedne strane, i Republike Uzbekistana, s druge strane, koji je potpisan u Firenci 21. lipnja 1996. Republika Hrvatska prihvaća i prima na znanje, na isti način kao i ostale države članice Unije, tekstove Sporazuma te zajedničkih izjava, izjava i razmjene pisama priloženih Završnom aktu koji je potpisan istog datuma te protokole potpisane 2004., 2008., i 2011., koji su sastavni dio Sporazuma.

               ČLANAK 2.

               Pravovremeno nakon parafiranja ovog Protokola Unija dostavlja verziju Sporazuma na hrvatskom jeziku svojim državama članicama i Republici Uzbekistanu. Podložno stupanju na snagu ovog Protokola jezična inačica iz prve rečenice ovog članka postaje vjerodostojna pod istim uvjetima kao i jezične inačice Sporazuma na bugarskom, češkom, danskom, engleskom, estonskom, finskom, francuskom, grčkom, latvijskom, litavskom, mađarskom, malteškom, nizozemskom, njemačkom, poljskom, portugalskom, rumunjskom, slovačkom, slovenskom, španjolskom, švedskom, talijanskom i uzbečkom jeziku.

               ČLANAK 3.

               Ovaj Protokol sastavni je dio Sporazuma.

               ČLANAK 4.

               1.
                     Ugovorne stranke odobravaju ovaj Protokol u skladu s vlastitim postupcima. Ugovorne stranke međusobno se obavješćuju o završetku postupaka potrebnih u tu svrhu. Isprava o odobrenju polaže se kod Glavnog tajništva Vijeća Europske unije.

               2.
                     Ovaj Protokol stupa na snagu prvog dana mjeseca koji slijedi nakon dana polaganja zadnje isprave o odobrenju.

               3.
                     Do stupanja na snagu ovaj se Protokol privremeno primjenjuje s učinkom od 1. srpnja 2013.

               ČLANAK 5.

               Ovaj Protokol sastavljen je u po dva primjerka na bugarskom, češkom, danskom, engleskom, estonskom, finskom, francuskom, grčkom, hrvatskom, latvijskom, litavskom, mađarskom, malteškom, nizozemskom, njemačkom, poljskom, portugalskom, rumunjskom, slovačkom, slovenskom, španjolskom, švedskom, talijanskom i uzbečkom jeziku, pri čemu je svaki od tih tekstova jednako vjerodostojan.

               U POTVRDU TOGA u nastavku potpisani opunomoćenici, propisno ovlašteni u tu svrhu,

               potpisali su ovaj Protokol.

               Sastavljeno u … … … …

               ZA EUROPSKU UNIJU, EUROPSKU ZAJEDNICU ZA ATOMSKU ENERGIJU I NJIHOVE DRŽAVE ČLANICE

               ZA REPUBLIKU UZBEKISTAN